Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
IDF paljasti Gazasta sairaalan alta kellarin, -
jossa israelilaisia panttivankeja pidettiin vankina.
Bidenin hallinto painostaa Israelia tulitaukoon useiksi päiviksi.
Hizbollah pitää Israelin vastaisen rintaman aktiivisena, -
vaikka virhearvion todennäköisyys kasvaa.
Israel ei lopeta taistelua ennen kuin sotatavoitteet on saavutettu.
Pääministeri Benjamin Netanjahu -
tapasi beduiinipataljoonan sotilaita ja komentajia.
Pataljoonassa juutalaiset ja beduiiniheimojen arabit -
taistelevat rinta rinnan terroristeja vastaan Gazassa ja muuallakin.
Lokakuun 7. päivänä beduiiniheimojen jäsenet riensivät Etelä-Israeliin -
taistelemaan hyökkääviä terroristeja vastaan -
ja pelastamaan israelilaisia.
Hirmutekojen aikana Hamas ja muut murhasivat arabibeduiinejakin -
ja kuvasivat videoita ― joilta säästämme katsojien silmät ― siitä, -
kun arabipalestiinalaisia ja -beduiineja mestataan ja poltetaan elävältä.
Olemme beduiinipataljoonan luona komentaja Naderin kanssa.
Nämä soturit ja komentajat ovat sinnikkäitä juutalaisia ja beduiineja, -
jotka taistelivat ja taistelevat rohkeasti rinta rinnan -
suojellakseen valtiotamme esimerkillisesti.
Kumppanuus on mahtavaa. Tervehdin teitä ja luotan teihin.
Olette tulevaisuutemme.
Kumppanuudessa on tulevaisuutemme niitä raakalaisia vastaan.
Te kaikki suhtaudutte lujatahtoisesti ainoaan tehtäväämme: voittoon.
Taukoja ei pidetä, toimenpiteitä ei jätetä puolitiehen.
Tämä ei ole kampanja eikä uusi yhteenottokierros.
Tämä on sota, joka vaatii meitä kestämään loppuun, voittoon, asti.
Gazassa IDF jatkaa systemaattista etenemistään -
ja tuhoaa terrori-infrastruktuuria ja terroristeja.
Merivoimien eliittikommandoyksikön Shayetet 13:n operaation aikana -
IDF:n tiedottaja, kontra-amiraali Daniel Hagari -
kuvaili Hamasin kammottavaa pahuutta.
Olen Gazan kaupungissa. Olemme terroristin kotitalon vieressä.
Talo kuuluu vanhemmalle terroristille, -
joka johti merioperaatioita, jotka johtivat iskuihin Israeliin.
Hänen talonsa on koulun vieressä.
Hänen talonsa on 180 metrin päässä Rantisi-sairaalasta.
Talon vieressä on tunneli.
Amiraali Hagari näytti tunnelin sisäänkäynnin, -
josta terroristit ovat päässeet viereisen sairaalan kellariin -
ja muuhun siviili-infrastruktuuriin.
Tunnelissa on sähköt. Näimme ensin aurinkopaneelit.
Niistä sähkö kulkee kaappiin ja siitä alas suoraan tunneliin.
Nyt näette tunnelin, joka johtaa yli 20 metrin syvyyteen.
Robotti löysi luodin- ja räjähteenkestävän oven.
Se on päivänselvä todiste siitä, -
että sairaala on yhteydessä...
Hagari siirtyi operaation aikana sairaalan kellarikerrokseen -
ja näytti sieltä löydettyjä aseita.
Katsokaa, mitä Hamas säilyttää sairaalassa.
Ymmärtäkää tämä: -
tällaisia varusteita käytetään isoissa taisteluissa.
Nämä ovat räjähteitä ja räjähdeliivejä.
Se on terroristin liivi, jonka voi räjäyttää.
Sairaalassa potilaiden luona -
on käsikranaatteja, rynnäkkökivääreitä kevytsinkoja.
Ihmiset ampuvat kevytsingoilla sairaaloista.
Hamas ampuu kevytsingoilla sairaaloista.
Maailman pitää tajuta, ketä vastaan Israel taistelee.
Syvemmältä kellarista löytyi moottoripyörä, -
jota käytettiin lokakuun 7. päivän verilöylyssä.
He palasivat lokakuun 7. päivän verilöylystä Rantisi-sairaalaan -
tuoden panttivankeja moottoripyörällä.
Siellä oli myös todisteita, -
että sairaalan alla ahtaassa tilassa oli pidetty vauvoja.
Katsokaa kaapin päälle: tuttipullo.
Täällä maailman terveysjärjestön merkin yllä kellarissa on tuttipullo.
Hagari näytti myös muita maan alle rakennettuja huoneita, -
joissa panttivankeja oli pidetty amerikkalaisrahoitteisen sairaalan alla.
Astutte nyt huoneeseen, jossa epäilemme panttivankeja pidetyn.
Katsokaa tätä huonetta. Täällä on verhot, vaikka takana on vain seinä.
Verhoille ei ole mitään muuta syytä -
kuin kuvata panttivankeja ja lähettää videoita.
Näytän lisää todisteita.
Tässä huoneessa on lista.
Lista on arabiaksi ja siinä lukee: "Suoritamme operaatiota -
Israelia vastaan." Se "alkoi 7. lokakuuta".
Tämä on vartijalista, johon kukin terroristi kirjoittaa oman nimensä, -
ja jokaisella on oma vuoro vartioida täällä olleita.
On tärkeää korostaa uudelleen, -
että Hamasin johtokeskus ja johtajiston päämaja -
ovat Shifa-sairaalan alla maanalaisissa bunkkereissa.
IDF on käytännössä piirittänyt sairaalan maan päällä -
lukuun ottamatta itäsiipeä, jonka kautta siviilit voivat kulkea.
Silti Bidenin hallinto on kiihdyttänyt puheita sitä vastaan, -
että Israel hyökkäisi sairaalaan, vaikka tuhoaisi siten Hamas-johdon Gazasta.
Tiedätte, että en ole ollut haluton kertomaan huolistani.
Toivon ja odotan, -
että sairaalaan tunkeutuvia toimia vältetään.
Olemme yhteydessä israelilaisiin.
Pyrimme saamaan aikaan sopimuksen panttivankien vapauttamisesta.
Siitä neuvotellaan, ja Qatar on neuvotteluissa mukana.
Olen toiveikas, mutta sairaalaa pitää suojella.
Bidenin kansallisen turvallisuuden neuvonantaja Jake Sullivan -
kertoi lisää USA:n mielipiteestä.
Olemme sanoneet, ettemme tahdo nähdä tulitaisteluita sairaaloissa.
Tahdomme, että potilaita ja sairaaloita suojellaan.
Olemme puhuneet Israelin kanssa, ja he sanoivat olevansa yhtä mieltä.
Olette kuulleet IDF:n tiedottajien puhuvan tähän tapaan.
Israelin hallinto on kertonut meille, -
että he valmistautuvat toimittamaan sairaaloille polttoainetta, -
ja että tiettyjen sairaaloiden johtajiin he eivät ole saaneet yhteyttä.
Jatkamme työtä sen parissa.
USA:n kanta tästä on kuitenkin selvä: sairaaloita pitäisi suojata -
ja niiden pitäisi pystyä jatkamaan tehokkaasti potilashoitoa.
Siinä määrin kuin ihmisiä pitää evakuoida sairaaloista toisiin, -
jotta hoito voi jatkua, evakuointi- reittien pitää olla turvallisia.
Israelin hallinto kertoi viimeksi tänään, -
että evakuointireittejä on ja pysyy auki sairaaloista lähteville ihmisille.
Bidenin hallinto painostaa Israelia keskeyttämään sotatoimet, -
mutta kaksipuolueinen kongressi- edustajien ja senaattorien lähetystö -
ilmaisi vierailulla Israelissa -
USA:n yksiselitteisen tuen Israelille ja sen itsepuolustusoikeudelle.
USA:n senaatti äänesti täysin yksimielisesti, mikä on harvinaista, -
tukevansa Israelia sekä yleisesti että nykyisissä olosuhteissa.
Kiitos, senaattorit.
USA:n moraalisen kompassin kirkkaus niin senaatissa kuin kongressissa -
ja laajalti amerikkalaisten keskuudessa kertoo teidän ymmärtävän, -
että tämä on sivistyksen taistelu barbarismia vastaan.
Israel on etulinjassa eikä taistele vain itsensä vaan myös Amerikan, -
vapaan maailman ja edistyksen toivon puolesta.
Hizbollah on edelleen ampunut panssarintorjuntaohjuksia ja raketteja -
kohti IDF-asemia ja siviiliyhteisöjä Libanonin ja Israelin rajalla.
Ja vaikka Hizbollahin aloittama tulenvaihto -
on nostanut virhearvion todennäköisyyden ennätyskorkealle, -
Hizbollah pyrkii pitämään taistelut sotaa lievempinä -
USA:n Israelille antaman ohjeen mukaan.
Päivä päivältä me arvioimme, harkitsemme, päätämme ja toimimme.
Tämä rintama pysyy aktiivisena, jos Allah suo.
Hizbollah keskittyy pääasiassa suuntaamaan toimet Israelia vastaan, -
kun taas Iranin kätyrien jäsenet ja tukijat ovat selvästi sitä mieltä, -
että he käyvät sotaa USA:ta vastaan, -
niin kuin surmatun Hizollahin jäsenen isä totesi.
Kerron marttyyrin isänä, etteivät Israelin luodit surmanneet poikaani, -
eivät Israelin lentokoneet, juutalaiset eivätkä muut pahansuovat.
Se maa surmasi poikani, jota vastaan taistelemme.
Maailman toimittajat tietäköön, -
että taistelemme keihäänkärkenä Bideniä, Amerikkaa vastaan, -
suurta mustan talon paholaista vastaan. Teemme siitä pian mustan.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
Jos tuotantomme on siunannut sinua ja haluat tukea -
lahjoitusten varassa toimivan TV7:n tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen